-Norge+i+1743-


 * Trinn**: Vg2
 * Vanskelighetsgrad**: middels
 * Varighet**: varierende - fra 15 min. til 60 min.


 * Om oppgavene:** Disse sidene skal primært fungere som en ressurs og et supplement til pensum om 1700-tallet. Oppgavene er et bidrag til å lære elevene å vurdere ulike historiske kilder med et kritisk blikk.

I 1743 ble en undersøkelse med 43 spørsmål om dagligliv, økonomi og topografi sendt ut fra Danske Kanselli. Planen var å kartlegge hele riket. Spørrelistene ble sendt ut i Norge, Danmark, Island og Færøyene. Nettutstillingen ”Norge i 1743” viser et utdrag av det rikholdige materialet fra spørreundersøkelsen og presenterer miljøet til de som spurte og de som svarte. Det er viet en egen del av denne utstillingen til skolen: Til skolesidene


 * Hvordan var det med naturressurser, næringsveier og folkeliv? Hvordan gikk de norske bøndene kledd, hvordan snakket de og hva spiste de? Hva slags sykdommer var vanlige og fantes det medisiner? Var det virkelig slik at norske bønder kjøpte luksusvarer fra utlandet og fortsatt trodde på sjøromer?**

Du kan bruke hele eller deler av nettpresentasjonen om spørreundersøkelsen i 1743:
 * I et økonomisk perspektiv
 * Som et opplysningstidsfenomen
 * I et kildekritisk perspektiv
 * Geografiske oppgaver
 * Spørrekonkurranse


 * Oppgaven kan løses på følgende måter:**
 * 1) Elevene jobber alene med hver sin pc, eventuelt at to eller tre jobber sammen
 * 2) Via smartboard eller lignende kan hele klassen i plenum se utstillingen og sammen komme frem til et svar


 * Når oppgaven er gjennomført skal elevene ha fått kjennskap til**
 * hvordan en historiker arbeider
 * hvordan man kan gjenfortelle fortiden ved hjelp av primærkilder